            Na temelju članka 48. Zakona o lokalnoj i područnoj (regionalnoj) samoupravi («Narodne novine», broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), Pravilnika o proračunskom računovodstvu i Računskom planu (Narodne novine, broj 124/14,  115/15, 87/16, 3/18 i 126/19) i odredbi članka 62. Statuta Općine Grožnjan Grisignana, „Službene novine Općine Grožnjan Grisignana“ 2/21) Načelnik Općine Grožnjan Grisignana dana 28. prosinca 2022.g. donosi sljedeću:
O D L U K U
o  godišnjem popisu imovine i obveza i o imenovanju Povjerenstva za popis imovine i obveza Općine Grožnjan Grisignana sa stanjem na dan 31. prosinca 2022.g.
         I.
Sa stanjem na dan 31. prosinca 2022.g. treba obaviti sveobuhvatni popis imovine i obveza i to:
1. Nefinancijske dugotrajne imovine, proizvedene dugotrajne imovine i sitnog inventara;
2. Financijske imovine-novca u banci i blagajni, depozita i jamčevnih pologa, zajmova,               vrijednosnih papira, udjela u glavnici i potraživanja;
3. Obveza – kratkoročnih i dugoročnih
4. Vlastitih izvora
						II.
Godišnji popis izvršit će Povjerenstvo za popis imovine, potraživanja i obveza Općine Grožnjan Grisignana na dan 31.12. 2022. (u daljnjem tekstu: Povjerenstvo). 
Povjerenstvo se sastoji od 3 člana.
U povjerenstvo se imenuju:
- Gracijano Kert, za predsjednika,
- Rino Černac, za člana
- Giuliana Dešković Krevatin, za člana.
III.
Povjerenstvo je dužno izvršiti popis u periodu od 30.prosinca 2022.g., a najkasnije do 10. Veljače 2023.g. i to sa stanjem na dan 31.12.2022.g.
					             IV.
Ova Odluka stupa na snagu danom donošenja, a objavit će se u Službenim novinama Općine Grožnjan Grisignana. 
KLASA: 024-03/22-02/08
URBROJ: 2163-18-02/1-22-1
U Grožnjanu, 28. prosinca 2022.g.                                 OPĆINSKI  NAČELNIK:
		       	Claudio Stocovaz, dipl. politolog
 
 
 
 

